ইছামতি দারুল উলুম কামিল মাদ্রাসা
ইছামতি দারুল উলুম কামিল মাদ্রাসা সিলেট জেলার জকিগঞ্জ উপজেলার একটি উল্লেখযোগ্য আলিয়া মাদ্রাসা। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষা বোর্ডের তত্ত্বাবধায়নে পরিচালিত হয়ে থাকে। এছাড়াও মাদ্রাসার ফাজিল ও কামিল শ্রেণী ইসলামি আরবি বিশ্ববিদ্যালয়ের অধিভুক্ত রয়েছে। এটি ১৯৪৭ সালে স্থানীয় কিছু ব্যক্তিবর্গ কর্তৃক প্রতিষ্ঠিত হয়েছিলো। মাদ্রাসাটি সিলেট বিভাগের মধ্যে অন্যতম শীর্ষ ফলাফল করে থাকে। বর্তমানে মাদ্রাসায় মোট শিক্ষার্থীর সংখ্যা প্রায় ১১০০ জন। সিলেট জেলার এডিসি পদাধিকার বলে মাদ্রাসার সভাপতির দায়িত্ব পালন করেন। ১৯৮৮ সালে জাতীয় শিক্ষা সপ্তাহে মাদ্রাসাটি উপজেলার শ্রেষ্ঠ শিক্ষাপ্রতিষ্ঠান হিসাবে বিবেচিত হয়।